గురుగ్రాం వాయు సేన స్టేషన్

**గురుగ్రామ్ వైమానిక దళ స్థావరం** భారత వైమానిక దళానికి చెందిన పశ్చిమ వైమానిక కమాండ్ పరిధిలో ఉంది. ఇది భారత్‌లోని హర్యానా రాష్ట్రం, గురుగ్రామ్ నగరంలో స్థితి చెందింది. న్యూఢిల్లీ నగరానికి దక్షిణంగా సుమారు 28 కిలోమీటర్ల దూరంలో ఉంది.

## చరిత్ర
.1932 అక్టోబర్ 8న బ్రిటిష్ ఇండియాలో భారత వైమానిక దళాన్ని రాయల్ ఎయిర్ ఫోర్స్‌కు అనుబంధ సహాయక దళంగా ఏర్పాటు చేశారు. రాయల్ ఎయిర్ ఫోర్స్ యూనిఫాంలు, బ్యాడ్జీలు, బ్రెవెట్‌లు, చిహ్నాలను అప్పట్లో స్వీకరించారు.
1948లో భారత స్వాతం త్ య రం  అనంతరం హర్యానాలో తొలి ఎయిర్ స్ట్రిప్ నిర్మించబడింది. అదే సమయంలో అంబాలా వైమానిక దళ స్థావరం ఏర్పాటు అయింది. 1947 స్వాతంత్య్రం   తరువాత ఫరీదాబాద్‌లో వైమానిక దళ లాజిస్టిక్స్ స్థావరం ఏర్పాటైంది.

గురుగ్రామ్ వైమానిక దళ లాజిస్టిక్స్ స్థావరం జాతీయ రాజధాని ప్రాంతంలో కీలక భాగంగా ఉంది. పశ్చిమ వైమానిక కమాండ్ భారతదేశం పాల్గొన్న అనేక యుద్ధాల్లో ప్రధాన కార్యాచరణ కమాండ్‌గా వ్యవహరించింది. వీటిలో 1947 భారత్–పాకిస్తాన్ యుద్ధం, 1962 చైనా–భారత్ యుద్ధం, 1965 భారత్–పాకిస్తాన్ యుద్ధం, 1971 భారత్–పాకిస్తాన్ యుద్ధం, శ్రీలంకలో ఆపరేషన్ పవన్ (1986), 1999 కార్గిల్ యుద్ధ సమయంలో ఆపరేషన్ సఫేద్ సాగర్ ఉన్నాయి. సియాచిన్ హిమనదంలో మోహరించిన సైన్యానికి గగన లాజిస్టిక్స్ సరఫరా కార్యకలాపాలు ఇప్పటికీ కొనసాగుతున్నాయి.
## సౌకర్యాలు
### సమాచార సమ్మేళన కేంద్రం
ప్రధాన వ్యాసం: ఇన్ఫర్మేషన్ ఫ్యూజన్ సెంటర్ – ఇండియన్ ఓషన్ రీజియన్
అదనపు సమాచారం: ఇన్ఫర్మేషన్ మేనేజ్‌మెంట్ అండ్ అనాలిసిస్ సెంటర్

భారత నౌకాదళానికి చెందిన ఇండియన్ ఇన్ఫర్మేషన్ ఫ్యూజన్ సెంటర్ (IFC) గురుగ్రామ్‌లోని ఇన్ఫర్మేషన్ మేనేజ్‌మెంట్ అండ్ అనాలిసిస్ సెంటర్ (ఐ యం ఏ సీ ) వద్ద ఉంది. ఇది ఇండియన్ ఓషన్ రీజియన్‌కు చెందిన ఇన్ఫర్మేషన్ ఫ్యూజన్ సెంటర్ (IFC-IOR)తో కలిసి పనిచేస్తుంది. ఈ వేదిక ద్వారా ఆసక్తికర నౌకలపై సున్నితముకాని సమాచారాన్ని పంచుకుంటూ బహుళ దేశాల సమగ్ర వేదికను రూపొందించారు.ఐ యం ఏ సీ  భారత నౌకాదళానికి చెందిన ఏకైక కేంద్రంగా పనిచేస్తూ సుమారు 7,500 కిలోమీటర్ల తీరప్రాంతాన్ని కవర్ చేసే తీర రాడార్ ల శృంఖలలను అనుసంధానిస్తుంది. IFC-IOR రోజుకు 24 గంటలు వాస్తవ కాలంలో 75,000 నుంచి 1.5 లక్షల నౌకల రాకపోకలను గమనించగలదు. హిందూ మహాసముద్ర ప్రాంతం లోని 21 దేశాలతో భారతదేశానికి నౌకా సమాచారం పంచుకునే ఒప్పందాలు ఉన్నాయి. వీటిలో 12 దేశాలు ఇప్పటికే IFCలో భాగంగా ఉన్నాయి.thumb|వెయ్యి పౌండ్ల బాంబులను ప్రయోగిస్తున్న జాగ్వార్ విమానం
ఐ యం ఏ సీ ను 2014 నవంబరులో గురుగ్రామ్‌లో ప్రారంభించారు. ఇది భారత నౌకాదళం, భారత కోస్ట్ గార్డ్, భారత్ ఎలక్ట్రానిక్స్ లిమిటెడ్ సంయుక్త సహకారంతో ఏర్పడింది. తీర పర్యవేక్షణను మెరుగుపరచడం, 2008 ముంబయి ఉగ్రదాడుల వంటి ఘటనలను నివారించడం దీని లక్ష్యం. ఈ కేంద్రం నేషనల్ సెక్యూరిటీ అడ్వైజర్ మార్గదర్శకత్వంలో నౌకాదళ సిబ్బందితో నిర్వహించబడుతుంది. ఫైబర్ ఆప్టిక్, శాటిలైట్ లింక్‌ల ఆధారిత ఈ నెట్‌వర్క్‌లో 20 నౌకాదళ, 31 కోస్ట్ గార్డ్ పర్యవేక్షణ కేంద్రాలు ఉన్నాయి. 46 ప్రస్తుత రాడార్‌లు, భవిష్యత్తులో ఏర్పాటు చేయనున్న 30 రాడార్‌లు, వాణిజ్య నౌకల్లో అమర్చిన ఆటోమేటిక్ ఐడెంటిఫికేషన్ సిస్టమ్‌ల ద్వారా 7,500 కిలోమీటర్ల తీరప్రాంతానికి సంబంధించిన వాస్తవ కాల చిత్రాన్ని రూపొందిస్తుంది.                                       

## మందు గుండు సామగ్రి నిల్వ కేంద్రం
భారత వైమానిక దళానికి చెందిన గోలీల నిల్వ కేంద్రం (28.488544, 77.040270) చుట్టూ 300 మీటర్ల పరిధిలో నిర్మాణాలు నిషేధించబడ్డాయి. ఈ పరిమిత ప్రాంతంలో అనేక అక్రమ నిర్మాణాలు ఉన్నాయి. వాటిని తొలగించాలంటూ న్యాయస్థానం ఆదేశాలు జారీ చేసింది. ఈ నిషేధ పరిధిని 600 లేదా 900 మీటర్లకు విస్తరించవచ్చనే వదంతులు ఉన్నాయి. స్థానిక రాజకీయ నేతలు ఈ అంశాన్ని ప్రస్తావించినా గణనీయమైన ఫలితం కనిపించలేదు.
## బాహ్య లింకులు
భారతీయ వాయు సేన 

భారత రక్షక్ ఎయిర్ ఫోర్స్ 

## మూలాలు


వర్గం:భారతీయ వాయుసేన స్థావరాలు